JohanHeinsen/ENO huggingface dataset:
Ribe Stifts Adresseaviser, 1847-03-05
J en Artikel i Fædrelandet, om Regeringspolitiken og Ridderskabet, hedder det: "Hvad Meningen og Betydningen var af Akterne af 22. August og 4. Setbr. 1721, ere saa klart, som nogensinde nedskrevne og overleverede Ord have været. Jngen spidsfindigFortolkningskunst, ingen vilkaarlig Fordreielse, ingen Flytning af Jnterpunktionstegn kan forvandske den: Tydsklands overflødige Apparat af Lærdom, dets Professorers uudtømmelige Fond af Fraser kan ikke udviske den, Alverdens Ridderskabers ridderlige Fusentasteri kan ligesaalidt som hele Nationers høirøstede Kampraab omstøde den. Kong Frederik den 4de inddrog Slesvig under den danske Krone og - det være nu de frisindede Slesvigere med eller mod - under den danske Kongelov; derpaa har Prælat og Ridderskab hyldet ham, som den eneste efter Traven daler-Freden bestaaende Repræsentation for det hele Hertugdømme; derpaa lod han sig til yderligere Sikkerhed hylde af alle Jndvaanerne i den hidtilværende fyrstelige Deel; derpaa har Hertugen af Augustenborgs Abnherre aflagt sin skrivtlige Eed; det have først England og Frankrig og siden Østerrig og Rusland garanteret; det have siden den Tid alle slesvigske Embedsmænd besvoret. Men en Alt er et Stykke Papir, en Hylding er en Ceremoni, en Eed er en Formel, fremmede Magters Garantier ere Omstændighedernes Legetøi, det, der behøves, for at gjøre disse Sikringsmidler virkelig betryggende og uomstødelige i Tidernes Løb, er, at udpræge deres Jndhold i levende Jnstitutioner, der voxe sammen med Folkets Bevidsthed."¬
Ribe Stifts Adresseaviser, 1847-03-05
J Aarhuus Avis skrives fra Kjøbenhavn: Nylig afholdt Studenterforeningen sin Karnevalslystighed, som denne Gang bestod i et Kostumebal. Det Hele havde Form af et Bal hos en Familie, til hvem Gjæster vare inviterede. Her var Herre og Frue og Datter i Huset, og Gjæsterne bleve, ved deres Ankomst, høitideligt mældte af en ziirlig kostumeret Schweizer. Det manglede ved denne Leilighed ikke paa pikante og smukke Travestier og Forklædninger, vittig Spøg og morsomme Optrin, eiheller savnedes der Allusioner til Tidens Spørgsmaal og til de nyeste Begivenheder. Hvad der især overraskede var Synet af de ziirlige og smukke Damer, og skjøndt Kvindekjønnet her var forbudt som Kontrebande, troede man sig dog hensat i den eleganteste Cirkel, ved at see de smukke Kvindeskikkelser med Dragter og en Tournure, som man ikkun finder hos Kjønnets Elite. Lystigheden vedvarede uafbrudt til den tidlige Morgenstund, Med Hensyn til Generaltoldkammerets Bekjendtgjørelse angaaende Godtgjørelse af Konsumtionen og Formalingsafgiften af Livsfornødenheder, som uddeles til Trængende, bemærker Berl. Tid. Vi antage det for en Selvfølge af denne Bestemmelse, at ogsaa vedkommende Fattig- og Kommunalbestyrelser ville kunne forlange denne Godtgjørelse anvendt endog paa de sædvanlige Levnetsmidler til Uddeeling (Brød, Kjød osv.).
Ribe Stifts Adresseaviser, 1847-03-05
Den republikanske Kjøbenhavnspost vil nu have opreist et Monument for Kongelovens Forfatter, Griffenfeldt, og det er ikke Jroni. (O. Th. A.)
Ribe Stifts Adresseaviser, 1847-03-05
Den 26. f. M. er en ved Kjøbenhavns Magistrat ansat Fuldmægtig, der skal have gjort sig skyldig i en Defrandation til et Beløb af 2000 Rbd., belagt med Arrest. (O. Th. A.) Casino=Aktierne skulle, efter hvad vi have hørt, staae i 15 Rbd. (de ere udstædte for 25 Rbd.) Establissement er udstyret med al den Smag og Elegance, som man kan forlange, men og Musik alene vil være tilstrækkelig til at trække Publikum er dog tvivlsomt, Endskjøndt det er første Uge, hvori Establissementet er aabent, har Søgningen dog ikke været mere end jævn. (O. Th. A.)
Ribe Stifts Adresseaviser, 1847-03-05
Det hedder i Kbhavn, at Kjøbenhavnsposten, nu i den Grad er medtaget af sine mangfoldige Trykkefrihedsprocesser og de høje Mulkter, at dette Blad ikke længere vil kunne holde sig, og at det skal ophøre ved indeværende Kvartals Slutning.
Ribe Stifts Adresseaviser, 1847-03-05
En Familie, bestaaende af 3 Herrer og 2 Damer, vilde i Mandags foretage en Kjøretour, men havde det Uheld, at Hesten for Vognen løb løbsk paa Kongens Nytorv og væltede Vognen mod en Muur i Store Kongensgade, hvorved den ene Herre brækkede Armen, den ene Dame blev saa slemt forslaaet, at hun maatte bringes paa Hospitalet, den anden slap med nogle mindre Kontusioner. (B. T.)¬
Ribe Stifts Adresseaviser, 1847-03-05
J London har der dannet sig et Selskab, hvis Hensigt er, at fremme Jndførselen af Kvæg i England fra Fastlandet ved dertil indrettede Dampskibe; Selskabet har fornemmelig kastet sine Øine paa Hertugdømmerne; det agter allerede i Juli d. A. at lade 2 Skruedampskibe gjøre regelmæssige Farter mellem London og Tønning og at beskjæftige i eller 2 andre passende Dampskibe paa Eideren og den slesvig-holsteenske Kanal mellem Tønningen og Kiel.
Ribe Stifts Adresseaviser, 1847-03-05
Fra Haderslev skrives under 3. ds. i Dannevirke: Paa den Slesvigske Forenings Generalforsamling i Mandags, hvori samtlige Rødding Høiskoles Lærere, toge Deel, aflagde Formanden Beretning om de Skridt, han, ifølge den i Mødet d. 27. Juli f. A. erholdte Fuldmagt, havde gjort i Anledning af den slesvigske Stænderforsamlings Forhandlinger; han berettede endvidere, at Høiskolen i Rødding med tilliggende Jordeiendomme nu var lovformelig tilskjødet Foreningen, og foreslog Afholdelsen af en aarlig Generalforsamling paa selve Anstalten, som vedtoges. Efterat 10 nye Medlemmer vare optagne og en Komitee nedsat til Lovenes Revision, sluttedes et Møde, som ved livlige Fordrag, Enighed og fædrelandsksindet Aand ingenlunde stod tilbage for noget tidligere. Om Aftenen deeltoge en stor Deel af Forsamlingen i et Bordgilde, hvor Alle, som sædvanligt ved disse Generalforsamlingers Gilder, morede sig fortræffelig. Efter at Formanden L. Skau havde holdt en Mindetale over det hedengangne Medlem, Danskhedens trofaste Ven Justitsraad Gyrsting, aabnede Prof. Flor Skaaltalerne med et Leve for Hs. Maj. Kong Christian den Ottende, og derpaa fulgte, ligesom Slag i Slag, en Række af længere, høist interessante Skaaltaler.
Ribe Stifts Adresseaviser, 1847-03-05
For 19. Valgdistrikt for mindre Landeiendomme er Godsejer O. Kirk valgt med 337 St. til Deputeret, og Møller Brockdorff med 208 St. til Suppleant. Varde. Det er glædeligt, at Sands og Deeltagelse for Landets almindelige Vel her synligen tiltager. Dette viste sig navnligen paa Valgdagen for de jydske Kjøbstæders 11te Valgdistrikt d. 2. Marts,
Ribe Stifts Adresseaviser, 1847-03-05
da der af denne Byes 90 valgberettigede Grundeiere, mødte 73, hvis Stemmer alle, med Undtagelse af nogle enkelte, faldt paa Kancelliraad Herredsfoged Finsen i Aarhuus og Kjøbmand Hagemann i Viborg. Uagtet der forhen i det nævnte Valgdistrikt var falden 69 St. paa Justitsraad Herredsfoged Petersen i Holstebroe, saa vil dog, efter det nævnte Udfald af Valgforhandlingen i Varde, Kancelliraad Finsen, som før havde 55 St., blive Deputeret og Kjøbmand Hagemann, forhen med 28, blive Suppleant.
Ribe Stifts Adresseaviser, 1847-03-05
Udnævnelser. Under 25. Februar har Hs. Maj. beskikket hidtilværende personel Kapellan for Ormslev og Koldt Menigheder i Aarhuus Stift A. J. Meldal til personel Kapellan paa eget An- og Tilsvar hos Sognepræsten for Aarslev og Tilst Menigheder i samme Stift, W. K. Assens. Under f. D. er Kancellist i det kgl. danske Kancellies I. Departement, Anditør i Armeen F. C. Bruun, beskikket til Fuldmægtig i samme Departement og Kand. juris, Kapitain i Livkorpset C. F. Schwartzkopff, til Kancellist under Kollegiet.
Ribe Stifts Adresseaviser, 1847-03-05
Under f. D. er Exam. juris Hospitalsforstander N. Ostenfeldt i Aalborg meddeelt Bestalling som Procurator ved alle Underretter i Aalborg Stift samt den Deel af Aalborg Amt der ligger i Viborg Stift, dog paa den betingelse at han fremdeles har Bopæl i fornævnte Kjøbstad. (B. T.)
Ribe Stifts Adresseaviser, 1847-03-05
Ledige Embeder. Distriktslægeembederne i Sæby og Herning, hvorom Ansøgninger inden 6 Uger indleveres til Sundheds Kollegiets Decanus, Dr. med. Hansen i Kbhavn, Kronprindsessegade Nr. 385. – Til det ved Kancelltraad Lunds dødelige Afgang ledigblevne Embede, som Jnspektør ved den Kongl. Fødsels- og Pleiestiftelse i Kbhavn, med aarlig Løn af 900 Rbd. samt fri Bolig og Brændsel, kunne Ansøgninger indleveres til Direktionen for den Kongl. Fødsels- og Pleiestiftelse i Kbhavn paa Stiftelsens Kontor i Amaliegade Nr. 145, i Løbet af 4 Uger fra den 27. Febr. af at regne. (B. T.) Døde. Kjøbenhavn: Mad. H. K. Petersen f. Tofte, Skræderm. H. H. Jbsen; Jfr. J. W. Rohwell, 38 A.; Enkefrue A. Gotliebsen f. Ebbesen, 81 A.: Ane M. Bentzen, f. Kragh, 73 A.; Oberstlieuten. C. H. v. Bülow, 68 A.; Caroline N. O. Schou, 22 A.; Guldsmedm. C. C. Rost, 40 A., forhenv. Møbelhandler C. Spang, 85 A.; Mad. H. Heggum f. Abbildgaard; Jacob C. Schou, 23 A.; Emilie B. Hald f. Jacobsen, 43 A.; Træhandler og Jnstrumentsliber J. C. Stripe, 15 A., Kirstine M. Ditlevsen f. Marker, 37 A.; Birgitte C. Broe f. Hasberg, 70 A.; Skrædermester P. Rasmussen, 68 A.; Enkemad. J. P. Stahl, 74 A.; Juliane L. A. Stockfleth, 19 A. Konventualinde i Roeskilde adelige Jomfrukloster, Komtesse L. H. Ledreborg, 73 A. Hillerød; praktiserende Læge i Thorsager, F. Taur, 36 A. Frederiksberg, forhenværende Kjøbmand i Kallundborg, C. C. Jensen, 41 A.; Henrik Harboe, Fredensborg, Kapitain C. F. de Fontenay, 73 A. Helsingør. Enkefrue U. C. Flint f. Linnerhielm, 75 A. Ballerup Præstegaard. Jfr. S. C. Gjessing, 20 A. Wærebro Mølle: Enkemad. M. Mossin, 69 A. Herslev Præstegaard, Friderikke E. Krog f. Bache, 61 A. Nidløsegaard, Proprietær A. J. Meldahl, 22 A. Odense, Karethmager N. Pedersen, 65 A., Martha Erichsen, 49 A. Vester Hæsinge: Cathrine M. S. Becher f. Bredsdorff, 59 A. Skaaen, Toldbetjent C. Wolff, 40 A. Dalsgaard Præstegaard. Nicoline M. Rasmussen f. Stabell, 36 A. Aalborg: Niels Thygesen, 58 A. Nørhaae Degnebolig: Enkemad. Winther, 71 A. Mørke Præstegaard: Pastorinde M. A. Henne f. von der Lübe, 68 A. Nørre Onsild. Jens C. Brødløs, 47 A. Granslev, Enkemad. M. Poulsdatter f. Müller, 47 A. Aarhuus: Bagerm. J.C. Theil, 58 A.; Opsynsmand og Kasserer ved Færgestedet, H. Richard, 60 A.; Jfr. L. C. Petersen, 65 A.; Mad. C. Thisted f. Thygesen, 32 A.; Blegmand J. Jacobsen, 85 A.
Ribe Stifts Adresseaviser, 1847-03-05
Kjøbenhavns Børs-Kours, den 2. Marts. Hamborger Banco a vista 198 pCt. Bank-Diskonto 4 pCt. Disconto paa Vexler paa Hamborg 4 pCt. 4 pCt. Kongl. Obligationer 103 1/4 a 103 1/2 Rbd. - Nationalbankactier 170 1/2 a 170 3/4 Rbd.
Ribe Stifts Adresseaviser, 1847-03-05
Hamborgs Børs-Kours den 2 Marts. Slesvig=Holst. Species 1 pCt. Avance mod Banco. Dansk grov Kour. 24. Skillings=Stkr. 25 1/5 a 26 3/4 pCt. slettere end Banco. - Louisd. og Frd. 13. Mk. 15 s.; Slesvig=Holst. Species a 60 sk. Kr. 123 3/4, Nye 2/3 a 31 s. 126 166, Preussiske Dalere a 40 sk. 125 1/3 Mark Kour. for 100 Mk. Bco.
Ribe Stifts Adresseaviser, 1847-03-05
Ribe. Vi bringe idag den sørgelige Efterretning, at første Assistent ved Gouvernementet paa Kysten af Guinea, Kammerraad Bergenhammer, er afgaaet ved Døden. Efter at have tilbragt næppe et Aar paa Kysten blev den Afdøde angreben af Klimatfeberen, og da han senere ikke kunde gjenvinde sit Helbred besluttede han i November Maaned f. A. at reise hjem med et Skib, der i disse Dage er ankommet til Hamborg. For svag til at udholde den lange Søreise, døde han underveis. J den korte Tid, han havde været ansat i Guinea, havde han ved sin Du lighed og Retskaffenhed erhvervet sig Regeringens Tilfredshed og sine Embedsbrødres og Undergivnes Høiagtelse. Hans Venner og Bekjendte her, hvorhan har tilbragt nogle Aar, beklage med inderlig Deeltagelse hans Bortgang.
Ribe Stifts Adresseaviser, 1847-03-05
Man hører i denne Tid meget tale om, at Vælgerne i det 22 Landvalgdistrikt ere i stor Forlegenhed med Hensyn til Valget af en Deputeret og en Suppleant til Stænderforsamlingen. Vi ville i denne Anledning gjøre opmærksom paa, at man med Sikkerhed kan antage, at Overkrigskommissær, Prokurator Holst i Horsens, ifølge et Prøvevalgs Udfald, ikke vil blive valgt for det Distrikt, han i sidste Forsamling repræsenterede, og at denne Mand i Veile og Horsens Aviser omtales som en ligesaa indsigtsfuld som frisindet Mand, der har aflagt Prøver paa at han forstaaer at røgte en Stænderdeputerets vanskelige Kald, hvilket Stændertidenden i alt Fald ogsaa kan bevidne.
Ribe Stifts Adresseaviser, 1847-03-05
Den 20. Februar sidst gik 3de i Heinsvig Sogn hjemmehørende Pigebørn fra Vorbasse her i Amtet til Hjemmet, efterat de havde deeltaget i Konfirmations-Undervisning hos Sognepræsten, Hr. Cramer. Underveis passerede de forbi en Mærgelgrav, der var frossen, og 2 af Pigebørnene bleve enige om at prøve Jsen, hvilket dog den 3die Pige fraraadede, da denne var usikker. Omtrent midt paa Graven brast Jsen og begge Børn druknede. De bleve vel ved tilkaldt Hjælp snart trukne op af Graven, men uagtet alle bekjendte Midler anvendtes og uagtet en Læge blev hentet, bleve de dog ikke kaldte tilbage til Livet.
Ribe Stifts Adresseaviser, 1847-03-05
3die S. i Fasten, den 7. Marts, prædiker i Domkirken til Høimesse Hr. Adjunkt Kand. theol. C. Jacobi og til Aftensang Hr. Pastor Pontoppidan. – J St. Cathrine Kirke prædiker Hr. Pastor de Thurah. Denne Dag, samt de følgende Søn- og Helligdage indtil videre begynder Høimessetjenesten i begge Kirker heri Byen Kl. 9.
Ribe Stifts Adresseaviser, 1847-03-05
Bekjendtgjørelser. Lodsedlerne til indeværende Lotteries 2den Classe ere at fornye indtil den 13. dennes. Ribe den 5. Marts 1847. Henr. sal. Dessauer.
Ribe Stifts Adresseaviser, 1847-03-05
Hos Undertegnede kan bekommes god Sæde Mærsk=Havre, saavelsom Blandings=Havre. A. Greiesen.
Ribe Stifts Adresseaviser, 1847-03-05
Theater i Ribe. Til foreløbig Underretning for mine ærede Abonnenter i Ribe, saavelsom det theaterbesøgende Publicum i Almindelighed, tjener, at jeg med mit Selskab indtræffer til Ribe i den første Halvdeel af April Maaned. Mit Personale er bleven forøget med Hr. Søborg, ligesom Repertoiret med de allernyeste Sager. Abonnementslisten ligger fremdeles til Paategning hos Hr. Organist Hansen. Flensborg d. 3. Marts 1847. Ærbødigst P. J. Titchen, Skuespildirecteur.
Ribe Stifts Adresseaviser, 1847-03-05
Nye Bøger, som faaes hos Termansen. Christiern d. 2den i Sverrige og Carl Gustav i Danmark. Foredrag holdte i det skand. Selskab af Hammerich. I Hefte. 23 ls. - Munken eller Kjærlighed og Frihed. Romantisk Fortælling af Deeltang. 21 ls. - Valgerda, Lystspil i 2 Acter. 18 ls. - Nordliuset. En manadsskrift af Sturzen becher. I H. For 6 Hefter 30 ls. - Kosackhøvdingen. Fortælling af Nicolai Gogol. 35 ls. - En Beretning om Forhandlingerne ved Stændermødet i Viborg 1846, i folkelig Stiil fortalt af Sørensen. 4 ls. - Tidsskrift for Almueskole og Seminarivæsenet. Udgivet af Jensen. 1817. Hefte. 8 enh. ls.
Ribe Stifts Adresseaviser, 1847-03-05
Hos en aldrende Skolelærer i Tørninglehn, som pludselig er bleven syg, er en Hjælpelærerplads ledig fra nu af og til Michelsdag for en duelig Seminarist, eller en i Skolefaget øvet Lærer, som ikke er seminaristisk dannet. Vedkommende, som reflectere herpaa, vilde ufortøvet melde sig hos Sognepræsten i Nustrup eller hos Undertegnede. Hygom den 3. Marts 1847. Matzen.
Ribe Stifts Adresseaviser, 1847-03-05
Gaard-Salg. Formedelst anden Bestemmelse, agter jeg underhaanden at bortsælge min hidtil eiende og paaboende Gaard i Hyllersler Bye, Janderup Sogn, i en behagelig og frugtbar Egn trefjerdedeel Miil vesten Varde, og enfjerdedeel Miil fra Ladepladsen Janderup. Gaardens grundmurede og velvedligeholdte Bygninger, hvoraf Stuehuset er indrettet for en honet Familie, staaer i Brandkassen for 1500 Rbd. r. S. Paa Eiendommen, der staaer for Hartkorn i nye Matk. 4 Tdr. Skpr. 2 Fdkr. 1 enfjerdedeel Alb., har hidtil været holdt en Besætning af 3 Heste, 20 Kreaturer, 12 Faar. Udsæden er aarlig 13 a 14 Tdr. Rug, 4 Tdr. Byg, 6 Tdr. Havre og 2 Tdr. Boghvede. Til Gaarden hører 18 Dagslet særdeles god Eng, og hvorpaa i Middel Aaringer avles circa 60 Læs; men da størstedelen deraf grændser til Varde Aae, hvorfra det med liden Bekostning kan overrisles, saa vil dets Afgrøde betydeligt kunne forøges. Gaarden ligger beqvem for sin Drivt, da Agerjorden for størstedelen ligger omkring Gaarden, og Engene ogsaa ere i Nærhed, og hvor haves en ypperlig Eftergræsning. Hede og Klynejord haves til Fornødenhed. De 2 af Tienderne ere indkjøbte. Gaarden kan tiltrædes naar ønskes, og Pengebetalingen kan for en Deel lempes efter Kjøberens Leilighed. Videre at omtale denne Eiendoms Godhed finder jeg her overflødig, da upartiske Stedkyndige, ved at tage den i Øiesyn, bedst derom ville blive overbeviiste. Vilkaarene for Handelen erfares hos Undertegnede. Hyllerslev pr. Varde, den 27. Februar 1847. Ole Madsen.
Ribe Stifts Adresseaviser, 1847-03-05
Efter tagen Bestemmelse ved den den 20. Januar sidstl. afholdte Auction over Jens Thomsens og fraseparerede Trykt i Ribe hos Chr. sal. Hophoff. Hustrues Ane Dorthea Nielsdatters fælleds Boe tilhørende Gaard Skodborgbjerggaard i Veien Sogn, Malt Herred, Ribe Amt, bliver bemeldte Gaard med brandassurerede og vel vedligeholdte Bygninger og tilliggende gode Jordeiendomme, der staae for Hartkorn efter den gamle Matricul 1 Td. 4 Skpr. 3 Fdkr. 2 Alb., nye Matr. 2 Tdr. 5 Skpr. Fdkr. 2 enh. Alb. stillet til absolut Bortsalg ved en ny Auction, som afholdes paa selve Gaarden Onsdagen den 21. Marts næstkommende Formiddag Kl. II. Conditionerne henligge til Eftersyn her paa Contoiret. Lysthavende indbydes. Gjording=Malt Herreders Contoir i Holsted den I. Marts Münster.
Ribe Stifts Adresseaviser, 1847-03-05
Alle og Enhver, som maatte have noget at fordre i Boet efter Arbeidsmand Christen Christensen Ottes hersteds afdøde Enke, Jnger Otte, indkaldes herved med 12 Ugers Varsel til at anmelde og beviisliggjøre deres Krav for undertegnede Skifteret. Ribe Kjøbstads Skifteret, den 1. Marts 1817. Stricker. Juel.
Ribe Stifts Adresseaviser, 1847-03-05
Jfølge Begjæring af Hr. Jngenieurcapitain v. Nicolin bliver Tirsdagen den 16. Marts førstkommende Eftermiddag Kl. 2, afholdet offentlig Licitation paa Tingstedet i Skiern, over Leverance af 75 Cubikfavne store raae Kampesteen, bestemte til Plaster under Broerne paa Hovedlandeveien mellem Skiern og Tarm. Conditioner og Overslag ville 8 Dage for Licitationens Afholdelse være til Liebhaveres Eftersyn i Tarm hos Vei opsynsmand Tronier og i Uglberg Kroe. Bølling Nørre Herreders Contoir paa Petersminde i Skiern, den 21. Februar 1817. Jansen.
Ribe Stifts Adresseaviser, 1847-03-05
Ved Generalforsamling i Damgaard Kroe den 20. af Jnteressenterne i Foreningen for Brandforsikkringen af rørligt Gods for Ribe Amt, som har Hr. Brødsgaard i Jordrup til Formand, blev paa Grund af, at Foreningen ikke kunde optage de Mange, som ønske meer eller nye Forsikkring, vedtaget: at der skulle gjøres Udkast til Oprettelsen af en nye Forening, og forsøges om denne kunde komme istand; at iværksætte dette blev overdraget til mig, hvisaarsag jeg beder, at de som ønske slig Forsikkring, ville behage derom at gjøre Anmeldelse, helst skrivtligen, til mig senest den 24. Marts næstkommende. Naar saamange Anmeldelser indløbe, at Foreningen synes at kunne komme istand, vil et Møde blive berammet og de Anmeldte anmodede om at sammentræde, for at vedtage det Fornødne til Hensigtens Opnaaelse. De som have Forsikkring hos Hr. Brødsgaard kunne ogsaa indgaae i den Nye, men for forskjelligt Gods. Christianshøi den 22 Februar 1847. Hans H. Jensen.
Ribe Stifts Adresseaviser, 1847-03-05
J denne og næste Uge slagtes to fede Stude hos Slagter Mørk i Præstegade.
Ribe Stifts Adresseaviser, 1847-03-05
Sommergræsning. Som sædvanligt modtages 2det Aars Kreaturer, til Græsning paa Drift fra 1. Mai til Mikkelsdag imod 1 Specie pr. Stykke, naar man iforveien henvender sig til Præsten i Vodder.
Ribe Stifts Adresseaviser, 1847-03-08
Ribe. Stifts Avis og Avertissements-Tidende. Udgivet af Chr. sal. Hyphoff, redigeret af E. Hyphoff. No 29. Mandagen den 8. Marts.
Ribe Stifts Adresseaviser, 1847-03-08
Udenlandske Efterretninger. England. Bladet "Globe fortæller som tilforladeligt, at Preussen vel ikke har tiltraadt Lord Palmerstons Protest mod det montpensterske Givtermaal, men at den preussiske Gesandt i Paris har erklæret Hr. Guizot, at hans Regering har opfattet Sagen ligesom den engelske. – Et andet Blad vil vide, at den engelske Regering er bleven underrettet om, at Frankrig paa Spaniens Andragende har besluttet at besætte de balleariske Øer. - J de sidste 18 Maaneder ere ikke færre end 17 Geistlige traadte over til den katholske Kirke, i London ere flere Lægfolk af de høiere Stænder og Middelklassen traadte over til den katholske Kirke.
Ribe Stifts Adresseaviser, 1847-03-08
Frankrig. Guizot og Lord Normanby ere ved den østerrigske Gesandts Mellemkomst blevne udsonede. Førstnævnte har erklæret, at han ikke havde tænkt paa at drage den engelske Gesandts Oprigtighed i Tvivl, og den Sidste erklærede, at han med Hensyn til det, der forefaldt paa Ballet den 19, ikke havde havt til Hensigt at foretage Noget, som kunde opfattes fornærmende for Ministeren for de offentlig Anliggender og desavonerede alle derom udbredte Rygter. Baiern. Den spanske Dandserinde Lola Montes har her fremkaldt en Ministerforandring. Kongen havde næmlig forelagt Ministrene et Dokument til Underskrivt, hvorved Dandserinden skulde gives Jndfødsret. Ministerpræsidenten von Abel negtede at underskrive og mente at finde Medhold i Grundloven. Kongen var af en anden Mening, hvorpaa v. Abel tilligemed Ministrene Grev Sensheim, Baron Gumpenberg og Baron Schrenck nedlagde deres Poster. Denne Begivenhed har gjort megen, og som det synes, foruroligende Opsigt. Dandserinden blev under Minæreskorte ført til Berg indtil Gjæringen har sat sig, og det hedder, at der ikke meere er Tale om, at Dokumentet angaaende hendes Jndfødsret i Baiern skal udstedes. Sex Münchener Professorer skulle være blevne suspenderede, fordi de i en Adresse til v. Abel havde billiget Ministrenes Fremgangsmaade, og flere Blade ere lagte under Beslag i Anledning af denne Sag.
Ribe Stifts Adresseaviser, 1847-03-08
Grækenland. Mellem Tyrkiet og Grækenland er opstaaet en temmelig alvorlig Spænding. Den tyrkiske Gesandt havde negtet en græsk Overofficeer Tami Karatoso, Adjutant hos Kongen, Pas til en Forretnings-Reise til Konstantinopel. For denne Vægring gjorde Kongen den tyrkiske Minister nogle Bebreidelser paa et Bal, som Ministeren, fornærmet, strax forlod. Porten har følt sig saa krænket over Kongens Færd, at den pludseligt har sendt et Dampskib til Athen med Depescher, og dens Minister Musurushar forlangt, at den græske Udenrigsminister skal indfinde sig hos ham for at beklage det Forefaldne, samt at Karatasso afsættes og at Kongen tilstiller Portens Arkiv en undskyldende Erklæring. Den græske Regering erholdt 3 Dages Betænkningstid og da den ikke lod høre fra sig forlod Musurus Athen med Dampskibet. Befolkningen var meget opbragt mod den tyrkiske Minister, og de fremmede Magters Gesandter, skulle have opbudt Alt for at bevæge den græske Regering til Eftergivenhed. – J Janina og Philipopel have Tyrkerne udøvet flere Grusomheder mod de Kristne.
Ribe Stifts Adresseaviser, 1847-03-08
Blandinger. Den 28. Febr. Kl. 5 1/2 udbrød Jld i Theatret i Carlsrube, efterat allerede en Mængde Mennesker havde indfundet sig. Jlden opkom i en Loge ved at et Gasrør var sprungen, og i et Øjeblik udbredte den sig overalt. Den frygteligste Forvirring opstod, Alle styrtede til Udgangen, Nogle sprang fra Galleri til Galleri ned i Parterret, Andre søgte Udgang gjennem Vindverne til Gaarden. Flere Personer indebrændte, hvoriblandt et ungt Menneske, der blev hængende i et Vindve og brændte, og Mange bleve saarede i Trængselen. Antallet paa de Omkomne kan endnu ikke opgives. Hele det af lette Materialier opførte store, nyligen dekorerede Theater brændte ned i mindre end 1 Time.
Ribe Stifts Adresseaviser, 1847-03-08
J Darmstadt er udkommen en Forordning, der forbyder alle indenlandske Haandværkssvende at reise eller opholde sig i Schweitz. Som Grund angives de der bestaaende kommunistiske Foreninger.